હકીકતે વાત એવી છે કે ‘સેક્સ લાઇઝ એન્ડ વિડિયોટેપ્સ ફેમ હૉલિવૂડના નિર્માતા હાર્વે વેઇનસ્ટેઇન સામે કેટલીક મહિલાઓએ જાતીય શોષણ કરવાનો આક્ષેપ કર્યો છે. અને રોઝ મેકગૉવન ટ્વિટર પર તેમનું સમર્થન કરી રહી હતી. રોઝે માત્ર હાર્વે જ નહીં પણ આવા બીજા પુરુષ શોષણકર્તાઓ સામે અવાજ બુલંદ કર્યો છે. પ્રશ્ન એ થાય કે રોઝ તો સારું કામ કરી રહી હતી તો પછી ટ્વિટરે તેનું ખાતું સસ્પેન્ડ કેમ કરી નાખ્યું? ટ્વિટરની દલીલ અથવા તો બચાવ છે કે રોઝે એક પર્સનલ નંબર ટ્વિટર પર જાહેર કરી દીધો છે જેનાથી ટ્વિટરના નીતિનિયમોનો ભંગ થાય છે.